भोगवाद की सबसे बड़ी खामी यही है कि उसमें भोग को ही जीवन का अंतिम लक्ष्य मान लेने से व्यक्ति की चारित्रिक, नैतिक और आत्मिक गुणवत्ता में लगातार गिरावट आती जाती है जिसके कारण वह मानव-जाति के सामूहिक विकास के स्वाभाविक और प्राकृतिक लक्ष्य से ही भटक जाता है। आत्मकेंद्रितता में वृद्धि के कारण वह दूसरों के लिए किसी काम का नहीं रह जाता और इस तरह वह मानव जाति के विकास को ही अवरुद्ध कर देता है।